ai4bharat/Pralekha huggingface dataset:
অর্থমন্ত্রক
পাসপোর্টধারী প্রবাসী ভারতীয়দের আধার কার্ড দেওয়ার প্রস্তাব কেন্দ্রের
নয়াদিল্লি, ৫ জুলাই, ২০১৯
পাসপোর্টধারী প্রবাসী ভারতীয়দের আধার কার্ড দেওয়ার প্রস্তাব দিলেন কেন্দ্রীয় অর্থমন্ত্রী শ্রীমতী নির্মলা সীতারমন। আজ সংসদে ২০১৯-২০ অর্থবর্ষের কেন্দ্রীয় বাজেট পেশ করে এই প্রস্তাব রাখেন কেন্দ্রীয় অর্থমন্ত্রী ও কর্পোরেট বিষয় মন্ত্রী। ভারতীয় শিল্পীদের সৃষ্টিশীল কাজকর্ম যাতে বিশ্ব বাজারে তুলে ধরা যায় তারও একটি প্রস্তাব রাখেন তিনি। শ্রীমতী সীতারমন জানান, গত তিন বছর ধরে আন্তর্জাতিক যোগ দিবসে ১৯২টি দেশ অংশ নিয়েছে। মহাত্মা গান্ধীর জনপ্রিয় ‘বৈষ্ণব জন তো তেনে কহিয়েঁ’ ভজনটি ৪০টি দেশের শিল্পীরা একসঙ্গে গেয়েছেন। ‘ভারত কো জানো’ – এই ক্যুইজ প্রতিযোগিতায় শুধু প্রবাসী ভারতীয়রাই নন, বিদেশিরাও অংশ নিয়েছেন। কেন্দ্রীয় অর্থমন্ত্রী বলেন, আন্তর্জাতিক সম্প্রদায়ের মধ্যে ভারত নেতৃত্ব দিচ্ছে। এরই অঙ্গ হিসাবে, ২০১৯-২০ অর্থবর্ষে কেন্দ্রীয় সরকার চারটি নতুন দূতাবাস খোলার পরিকল্পনা নিয়েছে। ২০১৮-র মার্চের তথ্য অনুযায়ী, কেন্দ্রীয় সরকার আফ্রিকাতে ১৮টি নতুন দূতাবাস খোলার পরিকল্পনা নিয়েছে যার মধ্যে পাঁচটি নতুন দূতাবাস ইতিমধ্যেই খোলা হয়েছে।
কেন্দ্রীয় অর্থমন্ত্রী বাজেট পেশকালে জানান, চলতি অর্থবর্ষে ইন্ডিয়ান ডেভেলপমেন্ট অ্যাসিস্ট্যান্স স্কিম  চালু করেছে। এই প্রকল্পের মাধ্যমে উন্নয়নশীল দেশগুলিতে পরিকাঠামো এবং দক্ষতা বৃদ্ধির ওপর বিশেষ জোর দেওয়া হয়েছে। কেন্দ্রীয় অর্থমন্ত্রী আরও জানান, ১৭টি পর্যটন স্থানকে পর্যটকদের কাছে আকর্ষণীয় করে তুলতে আন্তর্জাতিক মানের করে গড়ে তোলা হবে।
ভারতের আদিবাসী সংস্কৃতির ঐতিহ্যকে ছবি, ভিডিও, লোকসঙ্গীত ইত্যাদি ডিজিটাল মাধ্যমে সংরক্ষণ করা হবে বলেও কেন্দ্রীয় অর্থ ও কর্পোরেট বিষয়ক মন্ত্রী জানান।
CG/SS/DM
(Visitor Counter : 136
স্বাস্থ্যওপরিবারকল্যাণমন্ত্রক
কোভিডের সর্বশেষ পরিস্থিতি
নতুন দিল্লি, ১৭ জুন, ২০২০
বিগত ২৪ ঘণ্টায় ৬,৯২২ জন ব্যক্তি কোভিড-১৯ সংক্রমণ থেকে সুস্থ হয়ে উঠেছেন। এ পর্যন্ত ১ লক্ষ ৮৬ হাজার ৯৩৪ জন রোগী কোভিড-১৯ থেকে সুস্থ হয়ে উঠেছেন। সুস্থতার হার বেড়ে হয়েছে ৫২.৮০ শতাংশ। বর্তমানে ১লক্ষ ৫৫ হাজার ২২৭ জন ব্যক্তি চিকিৎসাধীন রয়েছেন।
সরকারী ল্যাবের সংখ্যা বাড়িয়ে ৬৭৪ এবং বেসরকারী ল্যাবের সংখ্যা বৃদ্ধি করে ২৫০ অর্থাৎ মোট ৯২৪ টি ল্যাব করা হয়েছে। এর মধ্যে-
রিয়েল-টাইম আরটি পিসিআর ভিত্তিক পরীক্ষার জন্য ল্যাব হল ৫৩৫টি। ।
ট্রুনাট ভিত্তিক পরীক্ষাগুলি জন্য ল্যাব হল ৩১৬টি। 
সিবিএনএএটি ভিত্তিক পরীক্ষার জন্য ল্যাব হল ৭৩টি। ।
গত ২৪ ঘন্টায়, ১,৬৩,১৮৭টি নমুনা পরীক্ষা করা হয়েছে। এখন পর্যন্ত ৬০,৮৪,২৫৬টি নমুনা পরীক্ষা করা হয়েছে।
কোভিড-১৯ সম্পর্কিত প্রযুক্তিগত বিষয়, নির্দেশিকা এবং পরামর্শ সম্পর্কিত সমস্ত নির্ভূল এবং সর্বশেষ পরিস্থিতি জানার জন্য https://www.mohfw.gov.in/ এবং @MOHFW_INDIA দেখা যেতে পারে।
কোভিড-১৯ সম্পর্কিত প্রযুক্তিগত জিজ্ঞাসাগুলি ncov2019[at]gov[dot]in এবং @ কোভিড ইন্ডিয়াসেবাতে পাঠানো যেতে পারে।
কোভিড-১৯-সম্পর্কিত কোনও প্রশ্নের ক্ষেত্রে, দয়া করে স্বাস্থ্য ও পরিবার কল্যাণ মন্ত্রকের + 91-11-23978046 বা 1075 টোল-ফ্রি নম্বরে ফোন করুন। কোভিড-১৯-সম্পর্কিত রাজ্য / কেন্দ্রশাসিত অঞ্চলগুলির হেল্পলাইন নম্বরগুলির তালিকা https://www.mohfw.gov.in/pdf/coronvavirushelplinenumber.pdf তেও পাওয়া যাবে।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ০৯ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৭১ কোটি ৬৫ লক্ষ টিকাকরণ
দেশে গত ২৪ ঘণ্টায় নতুন করে আক্রান্তের সংখ্যা ৪৩ হাজার ২৬৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.১৯ শতাংশ
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৯৩ হাজার ৬১৪
দেশে এখনও পর্যন্ত মোট সুস্থতার হার ৯৭.৪৮ শতাংশ
দেশে গত ২৪ ঘণ্টায় করোনামুক্ত হয়েছেন ৪০ হাজার ৫৬৭ জন; এর ফলে, মোট সুস্থতার সংখ্যা দাঁড়িয়েছে ৩ কোটি ২৩ লক্ষ ৪ হাজার ৬১৮
সাপ্তাহিক-ভিত্তিতে আক্রান্তের হার ২.৪৩ শতাংশ, যা গত ৭৬ দিন ৩ শতাংশের নীচে
দৈনিক-ভিত্তিতে আক্রান্তের হার ২.৩৮ শতাংশ, যা গত ১০ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৩ কোটি ৬৮ লক্ষ
CG/SS/SB
(
কর্পোরেটবিষয়সংক্রান্তমন্ত্রক
কম্পিটিশন কমিশন অফ ইন্ডিয়া ও কম্পিটিশন কমিশন অফ মরিশাসের মধ্যে সমঝোতাপত্র স্বাক্ষরের বিষয়টিতে কেন্দ্রীয় মন্ত্রিসভার অনুমোদন
নতুন দিল্লি, ২২শে ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া  এবং কম্পিটিশন কমিশন অফ মরিশাস  –এর মধ্য়ে সমঝোতাপত্র স্বাক্ষরের বিষয়টিতে অনুমোদন দেওয়া হয়েছে। এই সমঝোতাপত্রের ফলে দুটি প্রতিষ্ঠানের মধ্যে প্রতিযোগিতা সংক্রান্ত আইন ও নীতি প্রণয়নের ক্ষেত্রে সহযোগিতা বৃদ্ধি পাবে।
কৌশল ও লক্ষ্য বাস্তবায়ন –
এই সমঝোতাপত্র স্বাক্ষরের ফলে তথ্যের আদান – প্রদান, ভালো পদ্ধতিগুলি সম্পর্কে মতবিনিময় ও দক্ষতা বিকাশের মতো ক্ষেত্রে প্রতিযোগিতামূলক আইন ও নীতিগুলি শক্তিশালী করার মধ্য দিয়ে দুটি দেশের মধ্যে সহযোগিতা বৃদ্ধি পাবে। কারিগরি সহযোগিতা, অভিজ্ঞতা বিনিময় এবং আইন কার্যকরের মধ্য দিয়ে দুই দেশের উপভোক্তারা উপকৃত হবেন।
প্রভাব –
সিসিআই ও সিসিএম –এর মধ্যে সমঝোতাপত্র স্বাক্ষরের ফলে
ক) আন্তর্জাতিক বাণিজ্যে প্রভাব বিস্তার করে এধরণের একচেটিয়া ব্যবসায়িক উদ্যোগের বিরুদ্ধে ব্যবস্থা নেওয়া যাবে।
খ) সিসিআই ২০০২ সালের প্রতিযোগিতা আইনকে আরো কার্যকরভাবে প্রয়োগ করতে পারবে।
গ) প্রতিযোগিতা সংক্রান্ত নীতিগুলির বিষয়ে বোঝাপড়া বৃদ্ধি হবে।
ঘ) দক্ষতার বিকাশ হবে।
ঙ) কূটনৈতিক দিক থেকে বিভিন্ন ক্ষেত্রে সুবিধে হবে।
এই সমঝোতাপত্র স্বাক্ষরের ফলে ভারতের কর্পোরেট বিষয়ক মন্ত্রকের কম্পিটিশন কমিশন অফ ইন্ডিয়া এবং মরিশাসের কম্পিটিশন কমিশন অফ মরিশাস সব থেকে বেশি উপকৃত হবে।
প্রেক্ষাপট:
২০০২ –এর প্রতিযোগিতা আইনের ১৮ নং ধারা অনুসারে সিসিআই, তার কর্তব্য পালনের জন্য বিদেশের যে কোনো সংস্থার সঙ্গে সমঝোতাপত্র স্বাক্ষর বা অন্যান্য পদ্ধতির মাধ্যমে পারস্পরিক বোঝাপড়া করতে পারবে।
CG/CB/SFS
(Visitor Counter : 84
শিল্পওবাণিজ্যমন্ত্রক
উত্তরপ্রদেশে জেম জেলাস্তরে ক্রেতা-বিক্রেতাদের কর্মশালার আয়োজন করতে চলেছে
নয়াদিল্লি, ১১ জুন, ২০২৩
দেশের প্রথম সারির অনলাইনে পণ্যসামগ্রী সংগ্রহ করার মঞ্চ ‘গভর্নমেন্ট ই-মার্কেটপ্লেস’  উত্তরপ্রদেশের সবক’টি জেলায় ক্রেতা-বিক্রেতা কর্মশালার আয়োজন করতে চলেছে। ১২ জুন থেকে ৩১ আগস্ট পর্যন্ত এই কর্মশালা বিভিন্ন জেলায় অনুষ্ঠিত হবে। এর মাধ্যমে ক্রেতা ও বিক্রেতারা জেম সম্পর্কে স্পষ্ট ধারণা পাবেন। এই মঞ্চ বা প্ল্যাটফর্ম সম্পর্কে কোনও প্রশ্ন থাকলে তার উত্তরও এখানে দেওয়া হবে।
এই কর্মশালার মাধ্যমে উত্তরপ্রদেশের প্রত্যন্ত জেলায় জেম সম্পর্কে সঠিক তথ্য ক্রেতা ও বিক্রেতাদের কাছে পৌঁছে দেওয়া হবে। কর্মশালায় জেম-এর বিভিন্ন সুযোগ-সুবিধা, নাম নিবন্ধকরণ পদ্ধতি এবং অনলাইনে পণ্য সংগ্রহ করার পন্থাপদ্ধতি নিয়ে বিস্তারিত তথ্য জানানো হবে। এখানে জেম-এর বিশেষজ্ঞরা অংশগ্রহণকারীদের নানা প্রশ্নের উত্তর দেবেন। এছাড়াও, অংশগ্রহণকারীরা ব্যবসা-বাণিজ্যে পরস্পরের অংশীদার হতে চাইলে সে বিষয়ে আলোচনার সুযোগ থাকবে। ডিজিটাল পদ্ধতিতে আর্থিক বিকাশ নিশ্চিত করতে জেম সংশ্লিষ্ট সকল স্টেকহোল্ডারদের এই কর্মশালার মাধ্যমে সহায়তা করবে।
প্রধানমন্ত্রী শ্রী নরেন্দ্র মোদী ২০১৬-র আগস্টে জেম সম্পর্কে একটি রূপরেখা উপস্থাপন করেন। ডিজিটাল পদ্ধতিতে এখানে সরকারি বিভিন্ন দপ্তরের পণ্য সংগ্রহ করা হয়। কেন্দ্র ও রাজ্য সরকারের বিভিন্ন দপ্তর এবং রাষ্ট্রায়ত্ত সংস্থাগুলি দেশের বিভিন্ন প্রান্তের ক্রেতা ও বিক্রেতাদের সঙ্গে এই ব্যবস্থাপনার মাধ্যমে যোগাযোগ গড়ে তোলে।
CG/CB/DM
(Visitor Counter : 60
স্বরাষ্ট্র মন্ত্রক
কৃষি ক্ষেত্র ভারতীয় অর্থনীতির ভিত্তি এবং মোদী সরকার গত ৬ বছর ধরে এই ক্ষেত্রের উন্নয়নে জোরদার প্রয়াস চালিয়ে যাচ্ছে
নতুন দিল্লি, ৯ আগষ্ট, ২০২০
কৃষি ক্ষেত্র এবং গ্রামাঞ্চলের উন্নয়নে কেন্দ্রীয় মন্ত্রিসভায় অনুমোদিত ১ লক্ষ কোটি টাকার ‘কৃষি পরিকাঠামো তহবিল’-এর সূচনা এবং 'পিএম কিষাণ' প্রকল্পের আওতায় ৮ কোটি ৫০ লক্ষ কৃষকদের জন্য ১৭,০০০ কোটি টাকা সরাসরি অ্যাকাউন্টে পাঠিয়ে দেওয়ার প্রক্রিয়া শুরু করার জন্য প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন কেন্দ্রীয় স্বরাষ্ট্রমন্ত্রী।
একাধিক ট্যুইট বার্তায় কেন্দ্রীয় স্বরাষ্ট্রমন্ত্রী শ্রী অমিত শাহ্ বলেছেন, “এই কৃষি পরিকাঠামো তহবিলে হিমঘর, শস্য সংগ্রহ কেন্দ্র, খাদ্য প্রক্রিয়াকরণ কেন্দ্রের মত পরিকাঠামো গড়ে তোলার কাজ ত্বরান্বিত হবে।এতে আমাদের পরিশ্রমী কৃষকরা তাঁদের উৎপাদিত ফসরের ন্যায্য মূল্য পাবেন ।এর ফলে নতুন কর্ম সংস্থানের সুযোগ সৃষ্টি হবে এবং গ্রামীণ অর্থনীতিকে আরও শক্তিশালী করে তুলবে।”
কেন্দ্রীয় স্বরাষ্ট্রমন্ত্রী আরও বলেন, “কৃষি হ’ল ভারতীয় অর্থনীতির ভিত্তি। মোদী সরকার গত ৬ বছর ধরে এই ক্ষেত্রের উন্নয়নে প্রয়াস চালিয়ে যাচ্ছে।” শ্রী অমিত শাহ্ জানিয়েছেন “কৃষকদের আয় দ্বিগুণ করার জন্য এবং কৃষিক্ষেত্রের উন্নয়নে একাধিক অভূতপূর্ব পদক্ষেপ নেওয়া হয়েছে।” কেন্দ্রীয় স্বরাষ্ট্রমন্ত্রী জানিয়েছেন, “আমি দৃঢ় বিশ্বাসী যে প্রধানমন্ত্রী শ্রী নরেন্দ্র মোদীজীর এই নিরলস প্রয়াসের ফলে আগামী দিনে ভারতীয় কৃষি ক্ষেত্র বিশ্বমানের হয়ে উঠবে।”
(CG/SS/SKD
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ৫ই অক্টোবর ‘রেসপন্সেবল এআই ফর সোশ্যাল এমপাওয়ারমেন্ট ২০২০’ সম্মেলনের উদ্বোধন করবেন
কৃত্রিম মেধার ওপর ভার্চ্যুয়ালি এই বৃহৎ সম্মেলন চলবে ৫-৯ই অক্টোবর
সম্মেলনে দেশ-বিদেশের কৃত্রিম মেধা সম্পর্কিত শিল্পের প্রতিনিধিরা উপস্থিত থাকবেন
নয়াদিল্লি, ০৩ অক্টোবর, ২০২০
প্রধানমন্ত্রী শ্রী নরেন্দ্র মোদী ৫ই অক্টোবর সন্ধ্যে ৭টায় রাইজে ২০২০-‘রেসপন্সেবল এআই ফর সোশ্যাল এমপাওয়ারমেন্ট ২০২০’ সম্মেলনের উদ্বোধন করবেন। ভার্চ্যুয়ালি এই বৃহৎ সম্মেলন কৃত্রিম মেধার উপর অনুষ্ঠিত হবে।
বৈদ্যুতিন ও তথ্য প্রযুক্তি মন্ত্রক এবং নীতি আয়োগ যৌথভাবে ৫-৯ই অক্টোবর পর্যন্ত এই সম্মেলনের আয়োজন করেছে।
রাইজে ২০২০ আন্তর্জাতিক সম্মেলনে বিশেষজ্ঞরা নিজেদের মধ্যে মতবিনিময় করবেন। সামাজিক সংস্কার, সমন্বয় এবং স্বাস্থ্য পরিষেবা, কৃষি, শিক্ষা ও এক জায়গা থেকে অন্য জায়গায় যাওয়া সহ বিভিন্ন ক্ষেত্রের ক্ষমতায়নের বিষয়ে কৃত্রিম মেধার ব্যবহার নিয়ে সম্মেলনে আলাপ-আলোচনা হবে।
রাইজে ২০২০ সম্মেলনে দেশ-বিদেশের কৃত্রিম মেধা বিষয়ক বিশেষজ্ঞরা গবেষণা, নীতি এবং উদ্ভাবন নিয়ে মতবিনিময় করবেন। অতিমারীর এই সময়ে প্রস্তুতির জন্য কৃত্রিম মেধার ব্যবহার বৃদ্ধির মতো বিষয় ছাড়াও ডিজিটাইজেশনের জন্য উদ্ভাবন, কৃত্রিম মেধার সমন্বয়, সফল উদ্ভাবনের জন্য অংশীদারিত্ব ইত্যাদি বিষয় নিয়ে আলোচনা হবে।
কৃত্রিম মেধা সংক্রান্ত ক্ষেত্রে যেসব নতুন উদ্যোগ কাজ করছে, তারা ভবিষ্যতের বিভিন্ন চ্যালেঞ্জ এবং সেগুলির মোকাবিলা নিয়ে ৬ই অক্টোবর আর্টিফিশিয়াল ইন্টেলিজেন্স স্টার্ট আপ পিচ ফেস্ট – এ যোগ দেবেন। নতুন শিল্প সংস্থাগুলিকে কেন্দ্র যে সাহায্য করছে তারই অঙ্গ হিসাবে এই অনুষ্ঠান আয়োজন করা হয়েছে। এই সংস্থাগুলি সংশ্লিষ্ট ক্ষেত্রের বিষয়ে সর্বশেষ তথ্য, স্বীকৃতি এবং পরামর্শ পাবে।
বিশ্বের তৃতীয় বৃহত্তম নতুন উদ্যোগের ব্যবস্থা ভারতে গড়ে উঠছে। আইআইটি-র মতো বিখ্যাত বিজ্ঞান ও প্রযুক্তি সংস্থা, বিপুল ডিজিটাল পরিকাঠামো এবং প্রতি বছর লক্ষ লক্ষ স্টেম বিষয়ের স্নাতকরা ভারতকে কৃত্রিম মেধার ক্ষেত্রে চালিকাশক্তিতে পরিণত করছে। শিল্প বিশেষজ্ঞরা মনে করছেন, ২০৩৫ সালের মধ্যে ভারতে ৯৫ হাজার ৭০০ কোটি মার্কিন ডলারের সমতুল অর্থনীতি গড়ে তুলতে কৃত্রিম মেধা সাহায্য করবে।
প্রধানমন্ত্রী শ্রী নরেন্দ্র মোদীর ‘সবকা সাথ, সবকা বিকাশ’ মন্ত্রে উজ্জীবিত হয়ে দেশে সকলের জন্য কৃত্রিম মেধার কৌশল নেওয়া হয়েছে। প্রধানমন্ত্রীর নির্দেশিত পথ অনুসরণ করে ভারত খুব শীঘ্রই কৃত্রিম মেধা ক্ষেত্রে আন্তর্জাতিক স্তরে নেতৃত্বই দেবে না, এর সাহায্যে সামাজিক ক্ষমতায়ন কিভাবে করা যায় – সেই পথও দেখাবে।
http://raise2020.indiaai.gov.in/ - রাইজে ২০২০ নৈতিকভাবে কৃত্রিম মেধা ব্যবহার এবং সে বিষয়ে জনসচেতনতা গড়ে তোলার জন্য মতবিনিময়ের সুযোগ করে দেবে।
রাইজে ২০২০
কৃত্রিম মেধা সম্পর্কে আন্তর্জাতিক সম্প্রদায়কে ভারতের পরিকল্পনা এবং সমাজ সংস্কার ও ক্ষমতায়নের জন্য কৃত্রিম মেধার ব্যবহার নিয়ে আলোচনা হবে। কেন্দ্রীয় বৈদ্যুতিন ও তথ্য প্রযুক্তি মন্ত্রকের উদ্যোগে আয়োজিত এই অনুষ্ঠানে আন্তর্জাতিক স্তরে প্রথম সারির সংস্থাগুলির প্রতিনিধি, নীতি-নির্ধারক, সরকারি প্রতিনিধি এবং শিক্ষাবিদরা এই অনুষ্ঠানে উপস্থিত থাকবেন।
(CG/CB/SB
মানবসম্পদবিকাশমন্ত্রক
ইউজিসি নিয়ন্ত্রণ বিধি, ২০২৩ আজ আনুষ্ঠানিকভাবে প্রকাশ করলেন কেন্দ্রীয় শিক্ষা ও দক্ষতা বিকাশ মন্ত্রী শ্রী ধর্মেন্দ্র প্রধান উচ্চমানের শিক্ষা প্রতিষ্ঠানগুলিকে বিশ্ববিদ্যালয়ের সমমর্যাদাদানের নিয়মনীতির বিষয়টি ব্যাখ্যা করা হয়েছে এই নিয়ন্ত্রণ বিধিতে
নয়াদিল্লি, ২ জুন, ২০২৩
কেন্দ্রীয় শিক্ষা ও দক্ষতা বিকাশ মন্ত্রী শ্রী ধর্মেন্দ্র প্রধান আজ ইউজিসি-র চেয়ারম্যান অধ্যাপক জগদেশ কুমার এবং শিক্ষা মন্ত্রকের উচ্চশিক্ষা দপ্তরের সচিব শ্রী সঞ্জয় মূর্তির উপস্থিতিতে ইউজিসি নিয়ন্ত্রণ বিধি, ২০২৩ আনুষ্ঠানিকভাবে প্রকাশ করেন। যে সমস্ত শিক্ষা প্রতিষ্ঠানকে বিশ্ববিদ্যালয়ের সমমর্যাদা দেওয়া হবে তাদের নিয়ন্ত্রণ সম্পর্কিত যাবতীয় খুঁটিনাটির হদিশ রয়েছে এই নিয়ন্ত্রণ বিধি সম্পর্কিত তথ্যাবলীর মধ্যে।
এ প্রসঙ্গে বক্তব্য রাখতে গিয়ে শ্রী ধর্মেন্দ্র প্রধান বলেন যে এই নিয়ন্ত্রণ বিধি অনুসারে বহু উচ্চমানের শিক্ষা প্রতিষ্ঠানকে বিশ্ববিদ্যালয়ের সমমর্যাদাদানের উপযোগী করে তোলার সুযোগ থাকবে। শুধু তাই নয়, সরলীকৃত এই নির্দেশাবলীতে নির্দিষ্ট গুণমান ও উৎকর্ষের ব্যাপারে বিশ্ববিদ্যালয়গুলির প্রচেষ্টাকে উৎসাহিত করা হবে। একইসঙ্গে, গবেষণার উপযোগী পরিবেশ ও পরিস্থিতিকেও আরও জোরদার করে তোলা সম্ভব হবে। ফলে, দেশের উচ্চতর শিক্ষার কাঠামোটাই পুরো বদলে যেতে পারে। এই বিশেষ সংস্কার প্রচেষ্টার জন্য ইউজিসি-র ভূয়সী প্রশংসা করেন কেন্দ্রীয় শিক্ষা ও দক্ষতা বিকাশ মন্ত্রী।
উল্লেখ্য, ইউজিসি আইন, ১৯৫৬ অনুসারে বিশ্ববিদ্যালয় ছাড়াও বিভিন্ন শিক্ষা প্রতিষ্ঠানকে বিশ্ববিদ্যালয়ের তুল্য মর্যাদাদানের কথা ঘোষণা করতে পারে কেন্দ্রীয় সরকার। সরকারি ঘোষণার পর এই প্রতিষ্ঠানগুলি পুরোপুরি বিশ্ববিদ্যালয় না হলেও বিশ্ববিদ্যালয়ের সমমর্যাদা ভোগ করতে পারবে।
জাতীয় শিক্ষানীতি, ২০২০ ঘোষণার পরপরই নিয়ন্ত্রণ বিধিকে আরও সহজ ও সরল করে তোলার লক্ষ্যে ইউজিসি এক বিশেষজ্ঞ কমিটি গঠন করে। কমিটি গঠনের উদ্দেশ্য হল, নিয়ন্ত্রণ বিধির পর্যালোচনার মাধ্যমে তার প্রয়োজনীয় সংস্কার ও সংশোধনের সুপারিশ করা। নিয়ন্ত্রণ বিধির খসড়াটি কয়েক দফা পরীক্ষানিরীক্ষার পর অবশেষে তা চূড়ান্ত করা হয়। কেন্দ্রীয় শিক্ষা মন্ত্রকের সম্মতির জন্য খসড়া নিয়ন্ত্রণ বিধিটি পাঠানো হয় বিশেষজ্ঞ কমিটির প্রস্তাব ও পরামর্শ এবং সাধারণের কাছ থেকে মতামত ও প্রতিক্রিয়া গ্রহণের পরই।
নতুন নিয়ন্ত্রণ বিধি অনুসারে যে শিক্ষা প্রতিষ্ঠানগুলিকে বিশ্ববিদ্যালয়ের সমমর্যাদা দান করা হবে, সেগুলির কাজকর্মে স্বচ্ছতা বজায় রাখার বিষয়টিকে পূর্বশর্ত বলে ঘোষণা করা হয়েছে। ছাত্রছাত্রীদের সঙ্গে এই প্রতিষ্ঠানগুলির যাতে ভালো সম্পর্ক গড়ে ওঠে তার কথাও বলা হয়েছে এই নিয়ন্ত্রণ বিধিতে। ছাত্র ভর্তি, বেতন কাঠামো, প্রতিটি কোর্সের ক্ষেত্রে আসন সংখ্যা, শিক্ষাগত যোগ্যতা, ভর্তির প্রক্রিয়া - পুরো বিষয়টিতে স্বচ্ছতা রক্ষার কথা বলা হয়েছে প্রকাশিত নিয়ন্ত্রণ বিধিতে।
CG/SKD/DM
(Visitor Counter : 60
প্রতিরক্ষামন্ত্রক
অপারেশন সমুদ্র সেতুর অধীনে ভারতীয় নৌ বাহিনীর জাহাজ আই এন এস জলশ্ব ভারতীয় নাগরিকদের তুতিকোরিনে ফিরিয়ে আনতে কলম্বো থেকে যাত্রা করেছে
নতুন দিল্লি, ১ জুন, ২০২০
ভারতীয় নৌ বাহিনীর জাহাজ জলশ্ব স্রীলঙ্কার কলম্বো থেকে ১লা জুন সন্ধ্যায় ৬৮৫ জন ভারতীয় নাগরিককে ফিরিয়ে আনতে তামিলনাড়ুর তুতিকো রিনের উদ্দেশ্যে যাত্রা করেছে।
কেন্দ্রীয় সরকার 'বন্দে ভারত মিশন' ঘোষণার পর ভারতীয় নৌবাহিনীর অপারেশন সমুদ্র সেতুর অধীনে এই জাহাজটির এটি তৃতীয়বারের যাত্রা।
কলম্বোয় অবস্থিত ভারতীয় দূতাবাসে ইতিমধ্যেই নাম নথিভুক্ত করেছেন যে সমস্ত ভারতীয় তাঁদের উদ্ধার করে নিয়ে আসতে ১লা জুন সকালেই আই এন এস জলশ্ব কলম্বোয় গিয়ে পৌঁছায়।
জাহাজ ছাড়ার আগে, জাহাজের সমস্ত কর্মীর যথাযথ শারীরিক পরীক্ষা করা হয়। তাদের ব্যক্তিগত সামগ্রী জীবাণু মুক্ত করা হয়।
যে ৬৮৫ জন ভারতীয়কে উদ্ধার করে আনা হচ্ছে তাদের মধ্যে ৫৫৩ জন পুরুষ, ১২৫ জন মহিলা এবং ৭ জন শিশু রয়েছে। যাত্রা কালে সঠিক দূরত্ব বিধি বজায় রাখতে যাত্রীদের বিশেষ নির্দিষ্ট অঞ্চল দিয়ে জাহাজে তোলা হয়। সামাজিক দূরত্ব বজায় রাখা, সংক্রমণ না ছড়ানো এবং অন্যান্য সুরক্ষা বিধি যথাযথভাবে কার্যকর করার ওপর জাহাজের কর্মীরা কঠোর নজর রাখেন।
২রা জুন জাহাজটি তুতিকোরিন এসে পৌঁছাবে বলে মনে করা হচ্ছে।
(CG/PPM
প্রধানমন্ত্রীরদপ্তর
দেশের প্রতিটি দরিদ্র মানুষকে পাকা বাড়ি দিতে সরকার গুরুত্বপূর্ণ পদক্ষেপ নিচ্ছে : প্রধানমন্ত্রী
প্রধানমন্ত্রী আবাস যোজনায় ৩ কোটিরও বেশি বাড়ি তৈরি হয়েছে
নতুন দিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, সরকার দেশের প্রতিটি দরিদ্র মানুষকে পাকি বাড়ি দেওয়ার জন্য গুরুত্বপূর্ণ পদক্ষেপ নিচ্ছে। তিনি আরও জানান, প্রধানমন্ত্রী আবাস যোজনার আওতায় ৩ কোটিরও বেশি বাড়ি তৈরি করা হয়েছে। সমস্ত বাড়ি প্রয়োজনীয় প্রাথমিক সুযোগ সুবিধায় সজ্জিত হয়েছে এবং তা নারীর ক্ষমতায়নের প্রতীক হয়ে উঠেছে।
প্রধানমন্ত্রী ট্যুইটে জানিয়েছেন;
“দেশের প্রতিটি দরিদ্র মানুষকে পাকা বাড়ি দেওয়ার সংকল্পে আমরা একটি গুরুত্বপূর্ণ পদক্ষেপ নিয়েছি। জনগণের অংশগ্রহণের ফলে ৩ কোটিরও বেশি বাড়ি নির্মাণ সম্ভব হয়েছে। প্রাথমিক সুযোগ সুবিধায় সজ্জিত এইসব বাড়ি আজ নারীর ক্ষমতায়নের প্রতীক হয়ে উঠেছে।”
CG/SS/SKD/
(
কেন্দ্রীয়মন্ত্রিসভা
মধ্যপ্রদেশের গোয়ালিয়রে দিব্যাঙ্গ ক্রীড়া কেন্দ্র স্থাপনে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে মধ্যপ্রদেশের গোয়ালিয়রে দিব্যাঙ্গ বা বিশেষভাবে সক্ষম ব্যক্তিদের জন্য একটি ক্রীড়া কেন্দ্র স্থাপনে অনুমোদন মিলেছে। বিশেষ এই ক্রীড়া কেন্দ্রটি ১৮৬০ সালের সোসাইটিজ রেজিস্ট্রেশন আইনের আওতায় নথিভুক্ত হবে। গোয়ালিয়র দিব্যাঙ্গ ক্রীড়া কেন্দ্র নামে এই প্রতিষ্ঠানটির নির্মাণে খরচ ধরা হয়েছে আনুমানিক ১৭০ কোটি ৯৯ লক্ষ টাকা। এর নির্মাণ কাজ শেষ হতে সময় লাগবে পাঁচ বছর।
এই কেন্দ্রটি নির্মিত হলে জাতীয় ও আন্তর্জাতিক স্তরে বিভিন্ন ধরণের ক্রীড়া প্রতিযোগিতায় দিব্যাঙ্গদের অংশগ্রহণ সুনিশ্চিত হবে। এমনকি, দিব্যাঙ্গ জনদের মনে এই ধারণাও গড়ে উঠবে যে তাঁরাও সমাজের অবিচ্ছেদ্য অংশ।
CG/BD/SB
(Visitor Counter : 46
প্রধানমন্ত্রীরদপ্তর
প্রধানমন্ত্রী ১৯শে নভেম্বর, ২০২০-র বেঙ্গালুরু টেক সামিটের উদ্বোধন করবেন
নতুনদিল্লি, ১৭ই নভেম্বর, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সিং-এর মাধ্যমে ১৯শে নভেম্বর বেলা ১২টার সময় ২০২০-র বেঙ্গালুরু টেক সামিটের উদ্বোধন করবেন।
বেঙ্গালুরু টেক সামিট ১৯ থেকে ২১শে নভেম্বর অনুষ্ঠিত হবে। কর্ণাটক ইনোভেশন অ্যান্ড টেকনোলজি সোসাইটি , কর্ণাটক সরকারের তথ্য প্রযুক্তি, জৈব প্রযুক্তি ও নতুন উদ্যোগের উপর পরিকল্পনাকারী গোষ্ঠী, সফটওয়্যার টেকনোলজি পার্কস অফ ইন্ডিয়া ও এম এম আক্টিভ সায়েন্স-টেকনোলজি কমিউনিকেশন্সের সঙ্গে কর্ণাটক সরকার যৌথ উদ্যোগে এই শীর্ষ সম্মেলন করবে।
অস্ট্রেলিয়ার প্রধানমন্ত্রী মিঃ স্কট মরিশন, সুইস কনফেডারেশনের ভাইস প্রেসিডেন্ট সহ আন্তর্জাতিক স্তরে খ্যাতি সম্পন্ন ব্যক্তিত্বরা বেঙ্গালুরু টেক সামিটে উপস্থিত থাকবেন। এঁরা ছাড়াও এই সম্মেলনে দেশ বিদেশের প্রযুক্তির বিষয়ে বিশারদ, শিল্প সংস্থার কর্ণধার, উদ্ভাবক, বিনিয়োগকারী, নীতি নির্ধারক ও শিক্ষাবিদরাও সম্মেলনে যোগ দেবেন।
এই বছরের সম্মেলনের মূল ভাবনা “নেক্সট ইজ নিউ”౼ পরবর্তীই নতুন। কোভিড পরবর্তী সময়ে যে সব চ্যালেঞ্জ দেখা দেবে এবং তার ফলে তথ্য প্রযুক্তি ও বৈদ্যুতিন ক্ষেত্রে যে সব প্রভাব পড়বে সম্মেলনে সেই বিষয়গুলির উপর আলোচনা হবে।
খনিমন্ত্রক
রাজস্থানের জয়শলমীরে জুরাসিক যুগের হাইবোডোন্ট হাঙরের দেহাবশেষ পাওয়া গেছে
নয়াদিল্লী, ১৫ সেপ্টেম্বর, ২০২১
রাজস্থানের জয়শলমীরে প্রথমবারের মতো জুরাসিক যুগের হাইবোডোন্ট হাঙরের দেহাবশেষ পাওয়া গেছে। ভারতের ভূবৈজ্ঞানিক সর্বেক্ষনের কৃষ্ণ কুমার, প্রজ্ঞা পান্ডে, ত্রিপর্ণা ঘোষ ও দেবাশীষ ভট্টাচার্য এই প্রজাতির হাঙরের দাঁত জয়শলমীর থেকে খুঁজে পেয়েছেন। প্রাণীবিদ্যার ইতিহাসে এটি অত্যন্ত গুরুত্বপূর্ণ। শ্রী কৃষ্ণ কুমার বলেন, এই প্রথমবার রাজস্থানের জয়শলমীর এলাকায় জুরাসিক যুগের পাথর থেকে হাইবোডোন্ট হাঙরের দেহাবশেষ পাওয়া গেল। ট্রাইয়াসিক যুগে এবং পরবর্তীতে জুরাসিক যুগের প্রথম দিকে সমুদ্রে এই হাঙরের দেখা মিলত। ৬ কোটি ৫০ লক্ষ বছর আগে ক্রেটাসিয়াস যুগে হাইবোডোন্ট প্রজাতি বিলুপ্ত হয়ে যায়। জয়শলমীরে এই প্রজাতির হাঙরের দাঁত পাওয়ায় গবেষণার নতুন দিক উন্মোচিত হল। এর আগে জাপান এবং থাইল্যান্ডে হাইবোডোন্ট দেহাবশেষ পাওয়া গিয়েছিল। এশিয়া মহাদেশে, জয়শলমীর হল তৃতীয় জায়গা যেখানে এই প্রজাতির হাঙরের দাঁত পাওয়া গেল।
ভারতীয় ভূবৈজ্ঞানিক সর্বেক্ষণ ১৮৫১ সালে প্রতিষ্ঠিত হয়। ভূবিজ্ঞান সংক্রান্ত বিভিন্ন গবেষণায় এই সংস্থা আন্তর্জাতিক খ্যাতি রয়েছে। এর সদর দপ্তর কলকাতায়।
CG/CB/NS
(Visitor Counter : 148
মৎস্য ও পশু পালন এবং দুগ্ধশিল্প মন্ত্রক
পশুদের রোগের জেরে আর্থিক ক্ষতি কমাতে উন্নত পশু চিকিৎসা পরিষেবা সহজে নাগালের মধ্যে আনার প্রতিশ্রুতি সরকারের শ্রীনগরে সংসদীয় পরামর্শদান কমিটির সভায় পৌরোহিত্য করলেন শ্রী পুরুষোত্তম রুপালা
নতুন দিল্লি, ২ জুন, ২০২৩
কেন্দ্রীয় মৎস্য, পশুপালন ও ডেয়ারি মন্ত্রী শ্রী পুরুষোত্তম রুপালা আজ শ্রীনগরে তাঁর মন্ত্রকের পরামর্শদান কমিটির সভায় পৌরোহিত্য করেন। মৎস্য, পশুপালন ও ডেয়ারি মন্ত্রকের দুই প্রতিমন্ত্রী ডঃ সঞ্জীব কুমার বালিয়ান ও ডঃ এল মুরুগান, সাংসদরা এবং সংসদের পরামর্শদাতা কমিটির সদস্যরা বৈঠকে উপস্থিত ছিলেন।
ভ্রাম্যমান কেন্দ্রের মাধ্যমে পশু চিকিৎসা পরিষেবা এবং দেশে টিকাকরণ কর্মসূচির বাস্তবায়নের বিভিন্ন দিক নিয়ে কমিটির সদস্যরা আলোচনা করেন।
শ্রী রুপালা বলেন, ভারতে পশু সম্পদ ও হাঁস, মুরগির বিপুল সম্ভার রয়েছে, যা গ্রামীণ মানুষের আর্থসামাজিক অবস্থার উন্নতিতে গুরুত্বপূর্ণ ভূমিকা পালন করে। সেই জন্য দপ্তরকে পশুদের রোগের জেরে আর্থিক ক্ষতি কমাতে উন্নত পশু চিকিৎসা পরিষেবা সহজে নাগালের মধ্যে আনার উদ্যোগ নিতে হবে।
সাংসদরা দপ্তরের বিভিন্ন উদ্যোগ, বিশেষত ১০০ শতাংশ কেন্দ্রীয় সহায়তায় ভ্রাম্যমান পশু চিকিৎসা ইউনিট এবং নিঃশুল্ক টেলিফোন নাম্বার ১৯৬২ পরিষেবা চালুর প্রশংসা করেন। পশু চিকিৎসা পরিষেবার উন্নতির জন্য নানা পরামর্শ দেন তাঁরা। তাদের মূল্যবান পরামর্শ খতিয়ে দেখে দপ্তর যথাযথ ব্যবস্থা নেবে বলে মন্ত্রী কমিটির সদস্যদের প্রতিশ্রুতি দেন।
(Visitor Counter : 57
তথ্যওসম্প্রচারমন্ত্রক
কেন্দ্রীয় মন্ত্রী অনুরাগ সিং ঠাকুর দক্ষিণ এশিয়ার বৃহত্তম ফিল্ম বাজারের উদ্বোধন করেছেন
গোয়া, ২১ নভেম্বর ২০২২
ফিল্ম বাজারের উদ্বোধন করে ভাষণে কেন্দ্রীয় তথ্য ও সম্প্রচার, যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর বলেন, বিশ্বে ভারত হল অন্যতম বৃহৎ চলচ্চিত্র নির্মাণকারী দেশ। ভারতের আন্তর্জাতিক চলচ্চিত্র উৎসব  এশিয়ার বৃহত্তম চলচ্চিত্র উৎসব। ফলে, প্রযোজকরা এখানে এসে ভারতীয় চলচ্চিত্র নির্মাতাদের সঙ্গে যুক্ত হন এবং সহযোগিতা গড়ে তোলেন। এই কারণে ফিল্ম বাজারের উদ্যোগ গ্রহণের ক্ষেত্রে আইএফএফআই হল যথার্থ প্ল্যাটফর্ম।
চলচ্চিত্র শিল্পে ভারত যে বৃহৎ বাজার হয়ে উঠেছে, এই বিষয়ে তাঁর দৃষ্টিভঙ্গি ভাগ করে নিয়ে কেন্দ্রীয় মন্ত্রী বলেন আইএফএফআই-এ চলচ্চিত্র নির্মাণের ক্ষেত্রে সহ-প্রযোজক এবং সহযোগী খুঁজে পাওয়ার ক্ষেত্রে প্রভূত সুযোগ রয়েছে। তিনি বলেন, “আমরা এমন এক বৃহৎ বাজার হয়ে উঠতে চাইছি যেখানে ছবি কেনা-বেচা করা যাবে।”
এ বছরের আইএফএফআই-এ বিভিন্ন নতুন বিষয় সূচনা করায় এনএফডিসি, তথ্য ও সম্প্রচার মন্ত্রক এবং স্টিয়ারিং কমিটির প্রচেষ্টাকে সাধুবাদ জানান তিনি। আইএফএফআই-এ আগামীদিনে আরও বড় এবং ভালো করে তোলাবার জন্য তিনি নতুন ধারণা ও মতামত আহ্বান করেন।
ফিল্ম বাজার, এটি দক্ষিণ এশিয়ার বৃহত্তম চলচ্চিত্র বাজার। গোয়ায় আজ এর উদ্বোধন করেন কেন্দ্রীয় মন্ত্রী শ্রী অনুরাগ সিং ঠাকুর। ৫৩তম ভারতীয় আন্তর্জাতিক চলচ্চিত্র উৎসবের পাশাপাশি এই বাজারের আয়োজন করা হয়েছে। এতে দক্ষিণ এশিয়া এবং আন্তর্জাতিক চলচ্চিত্র গোষ্ঠীর মধ্যে সৃষ্টিশীলতা এবং আর্থিক সহযোগকে প্রাধান্য দেওয়া হচ্ছে। কেন্দ্রীয় তথ্য ও সম্প্রচার প্রতিমন্ত্রী ডঃ এল মুরুগন, তথ্য ও সম্প্রচার সচিব শ্রী অপূর্ব চন্দ্র সহ এনএফডিসি-র প্রতিনিধিবৃন্দ এবং চলচ্চিত্র শিল্পের সঙ্গে যুক্ত অন্যান্য ব্যক্তিত্ব উপস্থিত ছিলেন।
ফিল্ম বাজার :
ন্যাশনাল ফিল্ম ডেভেলপমেন্ট কর্পোরেশন  এই বাজারের আয়োজন করেছে। ২০০৭ সালে শুরু হওয়া এই বাজার দক্ষিণ এশীয় আন্তর্জাতিক চলচ্চিত্র বাজার হিসেবে জায়গা করে নিয়েছে। প্রত্যেকবারেই জাতীয় এবং আন্তর্জাতিক স্তরে অংশগ্রহণ বৃদ্ধি পাচ্ছে। বছরের পর বছর ধরে ‘লাঞ্চ বক্স’, ‘মার্গারিটা উইথ আ স্ট্র’, ‘চৌথি কুট’, ‘কিসা’, ‘শিপ অফ থেসিয়াস’, ‘তিতলি’, ‘কোর্ট’, ‘আনহে ঘোড়ে দা দান’, ‘মিস লাভলি’, ‘দম লাগাকে হেইসা’, ‘লায়ার্স ডাইস’ এবং ‘তিথি’-র মতো চলচ্চিত্র এই বাজারে এক বা একাধিক অনুষ্ঠানে জায়গা করে নিয়েছে।
পাঁচদিনের সময়কালে ফিল্ম বাজার সারা বিশ্বের চলচ্চিত্রের ক্রেতা ও বিক্রেতাদের এক সমন্বয় স্থল হিসেবে কাজ করবে। এর উদ্দেশ্য হল দক্ষিণ এশিয়ার বিষয় এবং প্রতিভাকে চলচ্চিত্র নির্মাণ, প্রযোজনা এবং বিতরণের মাধ্যমে তুলে ধরা, আবিষ্কার করা এবং তাঁদেরকে সমর্থন যোগানো। দক্ষিণ এশীয় এলাকায় বিশ্ব চলচ্চিত্র ক্রয়ের সুযোগকেও এই বাজার প্রশস্ত করে।
(PG/AB/DM/
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর ২৪ সেপ্টেম্বর হিমালয়ান চলচ্চিত্র উৎসবের সূচনা করবেন
তারকা খচিত উদ্বোধন অনুষ্ঠান, শেরশাহ-র পরিচালক শ্রী বিষ্ণু বর্ধন এবং মুখ্য অভিনেতা শ্রী সিদ্ধার্থ মালহোত্রা উদ্বোধনী অনুষ্ঠানে উপস্থিত থাকবেন
পাঁচদিনের উৎসবে পরম বীর চক্র পুরস্কার প্রাপ্ত ক্যাপ্টেন বিক্রম বাত্রার ওপর ভিত্তি করে জীবনীমূলক সমর বিষয়ক চলচ্চিত্র- 'শেরশাহ' প্রদর্শন করা হবে
নতুন দিল্লি, ২২ সেপ্টেম্বর, ২০২১
তথ্য ও সম্প্রচার মন্ত্রী শ্রী অনুরাগ ঠাকুর আগামী ২৪ সেপ্টেম্বর, ২০২১ প্রথম হিমালয়ান চলচ্চিত্র উৎসবের আনুষ্ঠানিক উদ্বোধন করবেন। লাদাখের লে-তে পাঁচদিন ব্যাপী এই উৎসবের সূচনা হবে ২৪ সেপ্টেম্বর এবং তা চলবে ২৮ সেপ্টেম্বর পর্যন্ত।
উদ্বোধনী অনুষ্ঠানে সুপারহিট ছবি শেরশাহ-র পরিচালক শ্রী বিষ্ণু বর্ধন এবং শ্রী সিদ্ধার্থ মালহোত্রা যিনি মুখ্য চরিত্রে অভিনয় করেছেন, তাঁরা উপস্থিত থাকবেন। শেরশাহ উদ্বোধনী চলচ্চিত্র হিসেবে প্রদর্শিত হবে।
এই চলচ্চিত্র উৎসবটি বিভিন্ন পর্যায়ক্রমের মাধ্যমে দর্শক এবং চলচ্চিত্র অনুগামীদের মুগ্ধ করবে।পাঁচ দিনের এই চলচ্চিত্র উৎসবে জনপ্রিয় ছবিগুলি প্রদর্শিত হবে-
সমসাময়িক জাতীয় পুরস্কারের একটি প্যাকেজ এবং ভারতীয় প্যানোরামা নির্বাচিত চলচ্চিত্রগুলি প্রদর্শিত হবে। ডিজিটাল প্রজেকশন সুবিধা সম্বলিত লে-র সিন্ধু সংক্রিতি অডিটোরিয়ামে ছবিগুলি স্ক্রিনিংয়ের ব্যবস্থা থাকবে।কর্মশালা এবং কথোপকথনের ব্যবস্থা থাকবে-
হিমালয় অঞ্চলের চলচ্চিত্র নির্মাতা, চিত্র সমালোচক, এবং টেকনিশিয়ান সহ চলচ্চিত্রকে অনুরাগীদের আমন্ত্রণ জানানো হবে।প্রতিযোগিতার আয়োজন, স্বল্প দৈর্ঘ্যের ছবি ও তথ্য চিত্রের জন্য।
এই উৎসবের প্রতিযোগিতামূলক বিভাগে স্বল্প দৈর্ঘ্যের ছবি এবং তথ্যচিত্রকে রাখা হয়েছে। সেরা ছবিগুলির পরিচালক এবং প্রযোজক সহ সিনেমাটোগ্রাফি এবং সম্পাদক ও কাহিনীচিত্রের ওপর পুরস্কার প্রদান করা হবে।
প্রথম হিমালয়ান চলচ্চিত্র উৎসবের অঙ্গ হিসাবে খাদ্য উৎসব, সংস্কৃতি প্রদর্শনী এবং সঙ্গীতানুষ্ঠানের আয়োজন করা হয়েছে। লাদাখের তরুণ বাদ্যযন্ত্রীরা তাদের অনুষ্ঠান পরিবেশনের সুযোগ পাবেন।
উৎসবের প্রতিযোগিতামূলক শাখায় জুরি হিসেবে উপস্থিত থাকবেন- ১) শ্রীমতি মঞ্জু বোরা, চেয়ারপারসন। আসাম।
২) শ্রী জি পি বিজয় কুমার। সদস্য। তামিলনাডু।
৩) শ্রী রাজা সাবির খান। সদস্য। জম্মু ও কাশ্মীর।
CG/ SB
(Visitor Counter : 163